Projektas Nr. XIVP-2529(2)

LIETUVOS RESPUBLIKOS SEIMAS

STATUTAS

DĖL LIETUVOS RESPUBLIKOS SEIMO STATUTO NR. I-399 67, 138, 139 STRAIPSNIŲ PAKEITIMO IR STATUTO PAPILDYMO 1551 STRAIPSNIU

2025 m. d. Nr.

Vilnius

1 straipsnis. 67 straipsnio pakeitimas

1. Pakeisti 67 straipsnio 3 punktą ir jį išdėstyti taip:

„3) svarstyti ir teikti išvadas dėl siūlomų Konstitucijos pakeitimų ir papildymų projektų, taip pat vertinti, ar svarstomi įstatymų projektai atitinka Konstituciją;“.

2 straipsnis. 138 straipsnio pakeitimas

Pakeisti 138 straipsnio 2 dalį ir ją išdėstyti taip:

„2. Jeigu Seimo kanceliarijos Teisės departamentas teikia išvadą, kad projektas prieštarauja Konstitucijai, joje nurodo, kuri projekto nuostata prieštarauja kuriai Konstitucijos nuostatai ar konstituciniam principui, ir tai pagrindžia teisiniais argumentais. Šią išvadą Seimo kanceliarijos Teisės departamentas iš karto perduoda Teisės ir teisėtvarkos komitetui, o šis privalo preliminariai apsvarstyti šį projektą.“

3 straipsnis. 139 straipsnio pakeitimas

Pakeisti 139 straipsnio 1 dalį ir ją išdėstyti taip:

„1. Jeigu Teisės ir teisėtvarkos komitetas padaro išvadą, kad įstatymo projektas prieštarauja Konstitucijai, ir nėra nustatyta tvarka pateikto Konstitucijos pataisų projekto, Seimo Pirmininkas teikia šią išvadą svarstyti Seimui. Jeigu Seimas visų Seimo narių balsų dauguma nepritaria Teisės ir teisėtvarkos komiteto išvadai, kad įstatymo projektas prieštarauja Konstitucijai, įstatymo projektas gali būti svarstomas ir nepateikus Konstitucijos pataisų projekto.“

4 straipsnis. Statuto papildymas 1551 straipsniu

Papildyti Statutą 1551 straipsniu:

„1551 straipsnis. Įstatymo projekto svarstymo dėl prieštaravimo Konstitucijai ypatumai

1. Kai Seimo kanceliarijos Teisės departamentas, teikdamas šio statuto 155 straipsnio 2 dalyje numatytas išvadas, nurodo, kad įstatymo projektas prieštarauja Konstitucijai, jis turi nurodyti, kuri projekto nuostata prieštarauja kuriai Konstitucijos nuostatai ar konstituciniam principui, ir pateikti teisinius argumentus. Šią išvadą Seimo kanceliarijos Teisės departamentas iš karto perduoda Teisės ir teisėtvarkos komitetui. Teisės ir teisėtvarkos komitetas privalo apsvarstyti šį projektą dėl prieštaravimo Konstitucijai ir pateikti savo išvadą.

2. Jeigu Teisės ir teisėtvarkos komitetas pateikia išvadą, kad įstatymo projektas prieštarauja Konstitucijai, pagrindinis projektą svarstantis komitetas Seimui turi pateikti konkrečius pasiūlymus, kaip tobulinti projektą.

3. Jeigu Teisės ir teisėtvarkos komitetas pateikia išvadą, kad įstatymo projektas prieštarauja Konstitucijai, o projektą svarstantis pagrindinis komitetas nesutinka teikti pasiūlymų, kaip jį tobulinti, kad nebeliktų Konstitucijai prieštaraujančių nuostatų, ir nėra nustatyta tvarka pateikto Konstitucijos pataisų projekto, Seimo Pirmininkas teikia Teisės ir teisėtvarkos komiteto išvadą svarstyti Seimui. Jeigu Seimas visų Seimo narių balsų dauguma nepritaria Teisės ir teisėtvarkos komiteto išvadai, kad įstatymo projektas prieštarauja Konstitucijai, šis projektas gali būti priimamas ir nepateikus Konstitucijos pataisų projekto. Seimui pritarus Teisės ir teisėtvarkos komiteto išvadai, kad įstatymo projektas prieštarauja Konstitucijai, šis projektas grąžinamas svarstyti pagrindiniam komitetui.“

Seimo Pirmininkas